L’alcalde de Paterna s’acosta a la zona de l’incendi declarat en una empresa de Font del Gerro
18/09/2015

# L’alcalde de Paterna s’acosta a la zona de l’incendi declarat en una empresa de Font del Gerro

[![El primer edil s’ha desplaçat fins al lloc dels fets per a comprovar les labors d’extinció del foc](/images/noticias/2015/09/incendio-tactica.jpg)](/images/noticias/2015/09/incendio-tactica.jpg)

18.09.2015

El primer edil s’ha desplaçat fins al lloc dels fets per a comprovar les labors d’extinció del foc

L’alcalde de Paterna, Juan Antonio Sagredo s’ha desplaçat este mig dia fins al Polígon Industrial de Font del Gerro tot just conéixer la notícia de l’incendi declarat sobre les 14 hores en l’empresa Rekunion, dedicada a la gestió integral de residus i ubicada en el carrer Illes Balears amb Vila de Bilbao de l’esmentada zona industrial.

Fins a l’incendi, que es troba tancat en estos moments i ha baixat d’intensitat, s’han desplaçat cinc patrulles de la Policia Local de Paterna, quatre camions de bombers de Paterna, València, Burjassot i Catarroja, unes unitats a què s’uneixen una nodrissa procedent de Xàtiva i una altra més de València, un Samur i efectius de Protecció Civil.

La Policia a Local de Paterna està treballant en estos moments per a desviar el trànsit per la zona afectada i agilitzar el trànsit de vehicles pel polígon, ja que el túnel que connecta la segona fase amb la primera roman tallat com a mesura preventiva i a l’espera que Bombers autoritzen la seua obertura.

Els quatre treballadors que es trobaven en esta empresa de reciclatge de paper i cartó han sigut desallotjats així com una altra dotzena d’empleats de les empreses limítrofes a la incendiada.